અહીંથી જ કોલકાતાની ઇનિંગ ધીમી પડી હતી. રોબિન ઉથપ્પાનું ખરાબ ફોર્મ પણ આ મેચમાં યથાવત્ રહ્યું હતું અને તે માત્ર બે રન બનાવીને રાશિદ ખાનની બોલિંગમાં બોલ્ડ થઈ ગયો હતો. જોકે ક્રિસ લીને હજી પણ આશા ટકાવી રાખી હતી. આખરે રાશિદ ખાનની ફિરકી કામમાં આવી અને તેણે 48 રનના વ્યક્તિગત સ્કોર પર લીનને એલબીડબ્લ્યુ આઉટ કરી દીધો. ત્યાર બાદ એક પછી એક વિકેટ પડતી ગઈ. જોકે શુભમન ગિલે પણ આવીને ફટકાબાજી કરતા એક સમયે કોલકાતાની બાજી પલટાય તેમ લાગતું હતું, પરંતુ તે બ્રેથવેઇટની બોલિંગમાં રાશિદના હાથે કેચઆઉટ થઈ ગયો હતો. ગિલે 20 બોલમાં 30 રન ફટકાર્યા હતા.